b'\n_START_ARTICLE_\nStani\xc5\xa1te\n_START_PARAGRAPH_\nStani\xc5\xa1te ili biotop (stojbina, \xc5\xbeivotni okoli\xc5\xa1) je jedinstvena funkcionalna jedinica ekolo\xc5\xa1kog sustava, odre\xc4\x91ena zemljopisnim, bioti\xc4\x8dkim i abioti\xc4\x8dkim svojstvima; sva stani\xc5\xa1ta iste vrste \xc4\x8dine jedan stani\xc5\xa1ni tip._NEWLINE_To je \xc5\xbeivotni prostor koji obuhva\xc4\x87a klimatske i biotske faktore, te tlo i reljef._NEWLINE_Svaki organizam \xc5\xbeivi u odre\xc4\x91enom tipu \xc5\xbeivotnog stani\xc5\xa1ta, npr. u jezeru, rijeci ili pustinji i tu ga je lako prona\xc4\x87i._NEWLINE_Ekolo\xc5\xa1ka ni\xc5\xa1a, me\xc4\x91utim podrazumijeva ne samo fizi\xc4\x8dki prostor u kome \xc5\xbeivi neki organizam, ve\xc4\x87 i njegovu funkcionalnu ulogu u \xc5\xbeivotnoj zajednici (npr. vrstu prehrane), kao i polo\xc5\xbeaj koji zauzima u odnosu na ekolo\xc5\xa1ke faktore. Ekolo\xc5\xa1ka ni\xc5\xa1a govori o ulozi jedne vrste u ekosustavu. \xc4\x8cesto se govori da neka vrsta zauzima odre\xc4\x91enu ekolo\xc5\xa1ku ni\xc5\xa1u, \xc5\xa1to zapravo zna\xc4\x8di da se ona razlikuje od druge vrste u pogledu npr. na\xc4\x8dina prehrane, perioda aktivnosti, kori\xc5\xa1tenja razli\xc4\x8ditih skloni\xc5\xa1ta i dr. Svako \xc5\xbeivotno stani\xc5\xa1te naseljeno je odre\xc4\x91enom kombinacijom biljnih i \xc5\xbeivotinjskih vrsta \xe2\x80\x93 \xc5\xbeivotnom zajednicom (biocenozom)._NEWLINE_\xc5\xbdivotna zajednica i stani\xc5\xa1te ne mogu postojati odvojeno, ve\xc4\x87 su povezane u cjelinu u kojoj je biocenoza bioti\xc4\x8dka, a biotop abioti\xc4\x8dka komponenta. \xc5\xbdivotnu zajednicu odlikuje, prije svega, odre\xc4\x91ena struktura koju sa\xc4\x8dinjavaju odgovaraju\xc4\x87e ekolo\xc5\xa1ke ni\xc5\xa1e, sastav vrsta i dr.'